02018R0574 — RO — 16.04.2018 — 000.001

Acest document are doar scop informativ și nu produce efecte juridice. Instituțiile Uniunii nu își asumă răspunderea pentru conținutul său. Versiunile autentice ale actelor relevante, inclusiv preambulul acestora, sunt cele publicate în Jurnalul Oficial al Uniunii Europene și disponibile pe site-ul EUR-Lex. Aceste texte oficiale pot fi consultate accesând linkurile integrate în prezentul document.

Rectificat prin:

▼B

REGULAMENTUL DE PUNERE ÎN APLICARE (UE) 2018/574 AL COMISIEI

din 15 decembrie 2017

privind standardele tehnice pentru instituirea și operarea unui sistem de trasabilitate pentru produsele din tutun

(Text cu relevanță pentru SEE)

CAPITOLUL I

OBIECT ȘI DEFINIȚII

Articolul 1

Obiect

Prezentul Regulament stabilește standardele tehnice pentru instituirea și operarea sistemului de trasabilitate prevăzut la articolul 15 din Directiva 2014/40/UE.

Articolul 2

Definiții

În sensul prezentului regulament, în plus față de definițiile de la articolul 2 din Directiva 2014/40/UE, se aplică următoarele definiții:

CAPITOLUL II

SPECIFICAȚII TEHNICE PRIVIND IDENTIFICATORUL UNIC

SECȚIUNEA 1

Dispoziții comune

Articolul 3

Emitentul de ID

(1) Fiecare stat membru numește o entitate (denumită în continuare „emitent de ID”) responsabilă cu generarea și emiterea identificatorilor unici, în conformitate cu articolele 8, 9, 11 și 13, în termen maxim de un an de la data intrării în vigoare a prezentului regulament de punere în aplicare.

(2) Statele membre se asigură că emitentul de ID care intenționează să recurgă la subcontractanți pentru executarea funcțiilor sale este luat în considerare în vederea desemnării doar dacă identitatea oricărui subcontractant propus a fost comunicată lor.

(3) Emitentul de ID este independent și îndeplinește criteriile prevăzute la articolul 35.

(4) Fiecare emitent de ID are un cod unic de identificare. Codul este compus din caractere alfanumerice și respectă standardul Organizației Internaționale de Standardizare/Comisiei Electrotehnice Internaționale („ISO/IEC”) 15459-2:2015.

(5) În cazul în care același emitent de ID este desemnat în mai multe state membre, el este identificat prin același cod.

(6) Statele membre notifică Comisiei desemnarea emitentului de ID și codul de identificare al acestuia în termen de o lună de la desemnarea sa.

(7) Statele membre se asigură că informațiile privind identitatea emitentului de ID desemnat și codul de identificare al acestuia sunt disponibile public și accesibile online.

(8) Fiecare stat membru ia măsuri adecvate pentru a se asigura că:

(9) Emitentul de ID poate să stabilească și să perceapă comisioane de la operatorii economici exclusiv pentru generarea și emiterea identificatorilor unici. Comisioanele trebuie să fie nediscriminatorii și proporționale cu numărul de identificatori unici generați și emiși pentru operatorii economici, luând în considerare modul de livrare.

Articolul 4

Emitenții de ID competenți pentru generarea și emiterea identificatorilor unici

(1) Pentru produsele din tutun fabricate în Uniune, emitentul de ID competent este entitatea desemnată pentru statul membru în care sunt fabricate produsele.

Prin derogare de la primul paragraf, emitentul de ID competent este entitatea desemnată de statul membru pe a cărui piață sunt introduse produsele, în cazul în care o astfel de cerință este impusă de statul membru respectiv.

(2) Pentru produsele din tutun importate în Uniune, emitentul de ID competent este entitatea desemnată pentru statul membru pe a cărui piață sunt introduse produsele.

(3) Pentru produsele din tutun agregate în Uniune, emitentul de ID competent este entitatea desemnată pentru statul membru în care sunt agregate produsele.

(4) Pentru produsele din tutun destinate exportului, emitentul de ID competent este entitatea desemnată pentru statul membru în care sunt fabricate produsele.

(5) În cazul absenței temporare a emitentului de ID competent, Comisia poate să autorizeze operatorii economici să utilizeze serviciile altui emitent de ID care a fost desemnat în conformitate cu articolul 3.

Articolul 5

Valabilitatea identificatorilor unici și dezactivarea

(1) Identificatorii unici generați de emitenții de ID pot fi utilizați pentru marcarea pachetelor unitare sau a ambalajelor agregate, astfel cum se prevede la articolele 6 și 10, într-o perioadă de maximum șase luni de la data primirii identificatorilor unici de către operatorul economic. După această perioadă, identificatorii unici nu mai sunt valabili, iar operatorii economici asigură faptul că ei nu sunt utilizați pentru a marca pachete unitare sau ambalaje agregate.

(2) Sistemul de depozite de date asigură faptul că identificatorii unici care nu au fost utilizați în perioada de șase luni menționată la alineatul (1) sunt dezactivați automat.

(3) Producătorii și importatorii pot să obțină dezactivarea identificatorilor unici în orice moment, prin transmiterea unei cereri de dezactivare către depozitul de date primar relevant. Alți operatori economici pot să obțină dezactivarea identificatorilor unici transmițând o cerere de dezactivare prin router. Cererea de dezactivare se introduce electronic, în conformitate cu articolul 36, și conține informațiile enumerate în anexa II capitolul II secțiunea 2 punctul 2.3, în formatul indicat la punctul respectiv. Dezactivarea nu interferează cu integritatea informațiilor deja stocate în legătură cu identificatorul unic.

SECȚIUNEA 2

Identificatorii unici la nivel de pachet unitar

Articolul 6

Marcarea prin intermediul IU la nivel unitar

(1) Producătorii și importatorii marchează fiecare pachet unitar fabricat sau importat în Uniune cu un identificator unic („IU la nivel unitar”) conform dispozițiilor articolului 8.

(2) În cazul produselor din tutun fabricate în afara Uniunii, IU la nivel unitar se aplică pe pachetul unitar înainte ca produsul din tutun să fie importat în Uniune.

Articolul 7

Verificarea IU la nivel unitar

(1) Producătorii și importatorii asigură faptul că aplicarea IU la nivel unitar este urmată direct de verificarea acestor IU la nivel unitar în ceea ce privește aplicarea corectă și lizibilitatea.

(2) Procesul menționat la alineatul (1) este protejat cu un dispozitiv de protecție împotriva modificărilor ilicite, furnizat și instalat de un terț independent, care prezintă statelor membre relevante și Comisiei o declarație relevantă din care reiese că dispozitivul instalat îndeplinește cerințele prezentului regulament.

(3) În cazul în care procesul menționat la alineatul (1) nu confirmă aplicarea corectă și lizibilitatea integrală a IU la nivel unitar, producătorii și importatorii reaplică IU la nivel unitar.

(4) Producătorii și importatorii asigură faptul că informațiile înregistrate de dispozitivul de protecție împotriva modificărilor ilicite rămân disponibile timp de până la nouă luni de la înregistrare.

(5) La cererea statelor membre, producătorii și importatorii asigură accesul integral la evidențele procesului de verificare create de dispozitivul de protecție împotriva modificărilor ilicite.

(6) Prin derogare de la dispozițiile alineatelor (2), (4) și (5), obligația de a instala un dispozitiv de protecție împotriva modificărilor ilicite nu se aplică:

(c) proceselor de producție complet manuale.

Articolul 8

Structura IU la nivel unitar

(1) Fiecare pachet unitar de produse din tutun este marcat cu un IU la nivel unitar. Acesta constă într-o secvență scurtă de caractere alfanumerice, care nu depășește 50 de caractere. Secvența este unică pentru un anumit pachet unitar și este compusă din următoarele elemente de date:

(c) un cod („codul de produs”) care permite stabilirea următoarelor:

(d) în ultima poziție, data și ora marcate sub forma unei secvențe numerice de opt caractere, în formatul AALLZZhh, indicând data și ora fabricației.

(2) Emitenții de ID au responsabilitatea de a genera un cod care constă în elementele enumerate la alineatul (1) literele (a), (b) și (c).

(3) Producătorii sau importatorii adaugă marca datei și a orei menționate la alineatul (1) litera (d) la codul generat de emitentul de ID în conformitate cu alineatul (2).

(4) IU la nivel unitar nu includ niciun element de date, altele decât cele enumerate la alineatul (1).

În cazul în care emitenții de ID utilizează criptare sau compresie pentru generarea IU la nivel unitar, ei informează autoritățile competente ale statelor membre și Comisia cu privire la algoritmii utilizați pentru astfel de criptare și de compresie. IU la nivel unitar nu se reutilizează.

Articolul 9

Solicitarea și emiterea de ID la nivel unitar

(1) Producătorii și importatorii transmit emitentului de ID competent cererea de emitere a IU la nivel unitar menționați la articolul 8. Cererile se introduc electronic, în conformitate cu articolul 36.

(2) Producătorii și importatorii care introduc aceste cereri furnizează informațiile enumerate în anexa II capitolul II secțiunea 2 punctul 2.1, în formatul indicat la punctul respectiv.

(3) În termen de două zile lucrătoare de la primirea cererii și în ordinea indicată, emitentul de ID:

(c) transmite codurile pe cale electronică la producătorul sau importatorul solicitant.

(4) Cu toate acestea, un stat membru poate solicita emitenților de ID să ofere livrarea fizică a IU la nivel unitar, ca alternativă la livrarea electronică. În cazurile în care se oferă livrarea fizică a IU la nivel unitar, producătorii și importatorii precizează dacă se solicită livrarea fizică. În acest caz, emitentul de ID, în termen de 10 zile lucrătoare de la primirea solicitării și în următoarea ordine:

(c) livrează codurile la producătorul sau importatorul solicitant, sub formă de coduri de bare optice, conforme cu articolul 21, aplicate pe suporturi fizice, cum ar fi etichetele adezive.

(5) În termen de o zi lucrătoare, producătorii și importatorii pot anula o solicitare trimisă în conformitate cu alineatul (1) prin intermediul unui mesaj de rechemare, astfel cum este definit în mai mare detaliu în anexa II capitolul II secțiunea 5 punctul 5.

SECȚIUNEA 3

Identificatori unici la nivel de ambalaj agregat

Articolul 10

Marcarea cu IU la nivel agregat

(1) În cazul în care operatorii economici aleg să se conformeze obligațiilor de înregistrare prevăzute la articolul 15 alineatul (5) din Directiva 2014/40/UE prin înregistrarea ambalajelor agregate, ei vor marca ambalajele agregate care conțin produse din tutun cu un identificator unic („IU la nivel agregat”).

(2) IU la nivel agregat se generează și se emit pe baza solicitării adresate emitentului de ID competent sau direct de către operatorul economic.

(3) În cazul în care IU la nivel agregat este generat pe baza unei solicitări adresate emitentului de ID competent, el va respecta structura prevăzută la articolul 11 alineatul (1).

(4) În cazul în care IU la nivel agregat este generat direct de către operatorul economic, el va consta într-un cod al unității individuale în conformitate cu standardul ISO/IEC 15459-1:2014 sau ISO/IEC 15459-4:2014 sau cu cele mai recente echivalente ale acestora.

Articolul 11

Structura IU la nivel agregat generate de emitenții de ID

(1) În cazul IU la nivel agregat generați pe baza solicitării adresate emitentului de ID competent, structura IU la nivel agregat constă într-o secvență de maximum 100 de caractere alfanumerice, unică pentru fiecare ambalaj agregat și compusă din următoarele elemente de date:

(c) codul de identificare al unității (astfel cum se prevede la articolul 16 în care a avut loc procesul de agregare;

(d) în ultima poziție, marca datei și a orei sub forma unei secvențe numerice de opt caractere, în formatul AALLZZhh, indicând data și ora agregării.

(2) Emitenții de ID au responsabilitatea de a genera un cod care constă în elementele enumerate la alineatul (1) literele (a), (b) și (c).

(3) Operatorii economici adaugă marca datei și a orei menționate la alineatul (1) litera (d) la codul generat de emitentul de ID în conformitate cu alineatul (2).

(4) IU la nivel agregat poate fi completat de operatorul economic cu informații suplimentare, cu condiția ca limita maximă de caractere prevăzută la alineatul (1) să nu fie depășită. Orice astfel de informații apar doar după datele menționate la alineatul (1).

Articolul 12

Link-ul dintre nivelurile de IU

(1) IU la nivel agregat trebuie să permită identificarea listei tuturor identificatorilor unici conținuți în ambalajul agregat prin intermediul unui link accesibil electronic către sistemul de depozite de date.

▼C1

(2) Pentru stabilirea link-ului menționat la alineatul (1), producătorii și importatorii transmit depozitului lor de date primar informațiile enumerate în anexa II capitolul II secțiunea 3 punctul 3.2, în formatul indicat la punctul respectiv.

(3) Pentru stabilirea link-ului menționat la alineatul (1), operatorii economici, alții decât producătorii și importatorii, transmit prin intermediul routerului la depozitul de date secundar informațiile enumerate în anexa II capitolul II secțiunea 3 punctul 3.2, în formatul indicat la punctul respectiv.

▼B

Articolul 13

Solicitarea și emiterea IU la nivel agregat generați de emitenții de ID

(1) Operatorii economici care solicită IU la nivel agregat pe baza unei cereri adresate emitentului de ID competent introduc aceste solicitări electronic, în conformitate cu articolul 36.

(2) Operatorii economici care introduc aceste solicitări furnizează informațiile enumerate în anexa II capitolul II secțiunea 2 punctul 2.2, în formatul indicat la punctul respectiv.

(3) În ceea ce privește producătorii și importatorii, emitentul de ID, în termen de două zile lucrătoare de la primirea solicitării și în ordinea indicată:

(c) transmite producătorului sau importatorului solicitant codurile, pe cale electronică.

(4) În ceea ce privește operatorii economici alții decât producătorii și importatorii, emitentul de ID, în termen de două zile lucrătoare de la primirea solicitării și în ordinea indicată:

▼C1

▼B

(c) transmite operatorilor economici solicitanți codurile, pe cale electronică.

(5) În termen de o zi lucrătoare, operatorii economici pot anula o solicitare care a fost trimisă în conformitate cu alineatul (1) prin intermediul unui mesaj de retragere, astfel cum este definit în mai mare detaliu în anexa II capitolul II secțiunea 5 punctul 5, în formatul indicat la punctul respectiv.

(6) UI la nivel agregat emiși de emitenții de ID competenți nu se reutilizează.

CAPITOLUL III

CODURILE DE IDENTIFICARE PENTRU OPERATORII ECONOMICI, UNITĂȚI ȘI UTILAJE

Articolul 14

Solicitarea de emitere a unui cod de identificare al unui operator economic

(1) Operatorii economici și operatorii primelor puncte de vânzare cu amănuntul solicită emiterea unui cod de identificare al unui operator economic emitentului de ID competent pentru fiecare stat membru în care operează cel puțin o unitate. Importatorii solicită emiterea unui cod de identificare emitentului de ID competent pentru fiecare stat membru pe a cărui piață își introduc produsele.

(2) Operatorii economici și operatorii primelor puncte de vânzare cu amănuntul care introduc o solicitare în conformitate cu alineatul (1) furnizează informațiile enumerate în anexa II capitolul II secțiunea 1 punctul 1.1, în formatul indicat la punctul respectiv.

(3) În ceea ce privește operatorii primelor puncte de vânzare cu amănuntul, obligația de a solicita emiterea unui cod de identificare al unui operator economic poate fi îndeplinită și de oricare alt operator economic înregistrat. Această înregistrare efectuată de un terț necesită consimțământul operatorului primului punct de vânzare cu amănuntul. Terțul informează operatorul primului punct de vânzare cu amănuntul cu privire la detaliile complete ale înregistrării, inclusiv codul de identificare al unui operator economic alocat.

(4) Operatorii economici și operatorii primelor puncte de vânzare cu amănuntul informează emitentul de ID cu privire la orice coduri de identificare ale operatorilor economici care le sunt alocate lor de alți emitenți de ID. Dacă aceste informații nu sunt disponibile la momentul înregistrării, operatorii economici furnizează informațiile în termen de maximum două zile lucrătoare de la primirea codurilor de identificare ale operatorilor economici alocate de un alt emitent de ID.

(5) Orice modificare a informațiilor transmise în formularul de cerere inițial și orice încetare a activităților operatorului se notifică de către operatorul relevant emitentului de ID fără întârziere, în formatele indicate în anexa II capitolul II secțiunea 1 punctele 1.2. și 1.3.

Articolul 15

Emiterea și înregistrarea codurilor de identificare ale operatorilor economici

(1) La primirea unei solicitări în conformitate cu articolul 14, emitentul de ID generează un cod de identificare al operatorului economic, care constă în următoarele elemente de date, plasate în ordinea următoare:

(2) În termen de două zile lucrătoare, emitentul de ID transmite codul operatorului solicitant.

(3) Toate informațiile transmise emitentului de ID în conformitate cu articolul 14 alineatul (2) și codurile de identificare corespunzătoare fac parte din registrul care va fi înființat, administrat și actualizat de emitentul de ID competent.

(4) În cazuri temeinic justificate, statele membre pot, în conformitate cu legislația lor națională, să solicite emitentului de ID să dezactiveze un cod de identificare al operatorului economic. În aceste cazuri, statele membre informează operatorul economic sau operatorul unui prim punct de vânzare cu amănuntul cu privire la dezactivare, indicând motivele dezactivării. Dezactivarea unui cod de identificare al operatorului economic conduce la dezactivarea automată a codurilor de identificare corespunzătoare unităților și utilajelor.

(5) Operatorii economici și operatorii primelor puncte de vânzare cu amănuntul își comunică reciproc informații cu privire la codurile lor respective de identificare ale operatorilor economici pentru a permite operatorilor economici să înregistreze și să transmită informațiile referitoare la tranzacții, astfel cum se prevede la articolul 33.

Articolul 16

Solicitarea de emitere a unui cod de identificare al unității

(1) Toate unitățile, de la fabricare până la primul punct de vânzare cu amănuntul, sunt identificate printr-un cod („cod de identificare al unității”) generat de emitentul de ID competent pentru teritoriul în care se află unitatea.

(2) Operatorii economici și operatorii primelor puncte de vânzare cu amănuntul solicită emiterea unui cod de identificare al unității furnizând emitentului de ID informațiile enumerate în anexa II capitolul II secțiunea 1 punctul 1.4, în formatul indicat la punctul respectiv.

(3) În cazul primelor puncte de vânzare cu amănuntul, obligația de a solicita emiterea unui cod de identificare al unității revine operatorului primului punct de vânzare cu amănuntul. Această obligație poate fi îndeplinită de orice alt operator economic înregistrat care poate să acționeze în numele operatorului primului punct de vânzare cu amănuntul. Înregistrarea efectuată de un terț necesită consimțământul operatorului primului punct de vânzare cu amănuntul. Terțul informează operatorul primului punct de vânzare cu amănuntul cu privire la detaliile complete ale înregistrării, inclusiv codul de identificare al unității alocat.

(4) Obligația de a solicita emiterea unui cod de identificare al unității pentru unitățile de producție aflate în afara Uniunii revine importatorului care își are sediul în Uniune. Importatorul adresează cererile oricărui emitent de ID desemnat de un stat membru pe a cărui piață își introduce produsele. Înregistrarea de către importator necesită consimțământul entității responsabile pentru unitatea de producție din țara terță. Importatorul informează operatorul economic responsabil de unitatea de producție din țara terță despre detaliile complete ale înregistrării, inclusiv codul de identificare al unității alocat.

(5) Orice modificare a informațiilor transmise în formularul de cerere inițial și orice închidere a unei unități de producție se notifică de către operatorul economic emitentului de ID fără întârziere, în anexa II capitolul II secțiunea 1 punctele 1.5 și 1.6.

Articolul 17

Emiterea și înregistrarea codurilor de identificare ale unităților

(1) La primirea unei solicitări în conformitate cu articolul 16, emitentul de ID generează un cod de identificare al unității care constă în următoarele elemente de date, plasate în ordinea de mai jos:

(2) În termen de două zile lucrătoare de la primirea solicitării, emitentul de ID transmite codul la operatorul solicitant.

(3) Toate informațiile transmise emitentului de ID în conformitate cu articolul 16 alineatul (2) și codurile de identificare corespunzătoare fac parte din registrul care va fi înființat, administrat și actualizat de emitentul de ID competent.

(4) În cazuri temeinic justificate, statele membre pot să solicite emitentului de ID să dezactiveze un cod de identificare al unității. În aceste cazuri, statele membre informează operatorul economic sau operatorul unui prim punct de vânzare cu amănuntul cu privire la dezactivare, indicând motivele dezactivării. Dezactivarea unui cod de identificare al unității conduce la dezactivarea automată a codurilor de identificare ale utilajelor corespunzătoare.

▼C1

(5) Operatorii economici și operatorii primelor puncte de vânzare cu amănuntul își comunică reciproc informațiile privind codurile de identificare ale unităților lor respective, pentru a permite operatorilor economici să înregistreze și să transmită informațiile despre circulația produselor, astfel cum se prevede la articolul 32.

▼B

Articolul 18

Solicitarea de emitere a unui cod de identificare al utilajului

(1) Fiecare utilaj este identificat printr-un cod („cod de identificare al utilajului”) generat de emitentul de ID competent pentru teritoriul în care se află utilajul.

(2) Producătorii și importatorii solicită emiterea unui cod de identificare al utilajului furnizând emitentului de ID informațiile enumerate în anexa II capitolul II secțiunea 1 punctul 1.7, în formatul indicat la punctul respectiv.

(3) Obligația de a solicita un cod de identificare al utilajului aferent utilajelor situate în unități de producție aflate în afara Uniunii revine importatorului care își are sediul în Uniune. Importatorul adresează cererile oricărui emitent de ID desemnat de un stat membru pe a cărui piață își introduce produsele. Înregistrarea de către importator necesită consimțământul entității responsabile pentru unitatea de producție din țara terță. Importatorul informează operatorul economic responsabil de unitatea de producție din țara terță cu privire la detaliile complete ale înregistrării, inclusiv codul de identificare alocat al utilajului.

(4) Orice modificare a informațiilor transmise în formularul de cerere inițial și orice dezafectare a utilajelor înregistrate se notifică de către producător sau importator emitentului de ID fără întârziere, în formatele indicate în anexa II capitolul II secțiunea 1 punctele 1.8 și 1.9.

Articolul 19

Emiterea și înregistrarea codurilor de identificare ale utilajelor

(1) La primirea unei solicitări în conformitate cu articolul 18, emitentul de ID generează un cod de identificare al utilajului, care constă în următoarele elemente de date, plasate în ordinea indicată:

(2) În termen de două zile lucrătoare, emitentul de ID transmite codul operatorului solicitant.

(3) Toate informațiile transmise emitentului de ID în conformitate cu articolul 18 alineatul (2) și codurile de identificare corespunzătoare fac parte dintr-un registru care va fi înființat, administrat și actualizat de emitentul de ID relevant.

(4) În cazuri temeinic justificate, statele membre pot să solicite emitentului de ID să dezactiveze un cod de identificare al utilajului. În aceste cazuri, statele membre informează producătorii și importatorii cu privire la dezactivare, indicând motivele dezactivării.

Articolul 20

Transferul fișierelor plate offline și al registrelor

(1) Emitenții de ID creează fișiere plate offline și registre în legătură cu informațiile menționate la articolul 14 alineatul (2), articolul 16 alineatul (2) și articolul 18 alineatul (2), însoțite de note explicative privind structurile lor.

(2) Fișierele plate offline au dimensiunea maximă de 2 GB pentru fiecare emitent de ID. Fiecare rând din fișierul plat conține o înregistrare cu câmpuri separate prin delimitatori precum virgule sau tabulatori.

(3) Emitenții de ID asigură faptul că o copie actualizată a tuturor fișierelor plat offline, a registrelor și a notelor explicative aferente este furnizată electronic, prin router, depozitului de date secundar.

(4) Statele membre pot să adapteze dimensiunea maximă a fișierelor plate menționată la alineatul (2) ținând seama atât de dimensiunea medie a memoriei disponibile instalată în dispozitivele de verificare utilizate pentru verificările offline ale identificatorilor unici, cât și de numărul total de emitenți de ID.

CAPITOLUL IV

SUPORTURILE DE DATE

Articolul 21

Suporturile de date pentru identificatorii unici

(1) IU la nivel unitar sunt codificați utilizând cel puțin unul dintre următoarele suporturi de date:

(c) un cod de puncte tip DotCode care poate fi citit de dispozitive optice, cu detectare și corectare a erorilor echivalente sau superioare algoritmului de corectare a erorilor Reed-Solomon, numărul de caractere de verificare (NC) fiind egal cu trei plus numărul de caractere de date (ND) împărțit la doi (NC = 3 + ND/2). Codurile de bare conforme cu Specificația simbologiei DotCode ISS publicată de Asociația pentru identificare și mobilitate automată („AIM”) (revizuirea 3.0, august 2014) sunt considerate că îndeplinesc cerințele stabilite la prezentul punct.